Rannsóknin hefur „ staðið um nokkurt skeið “ samkvæmt svari Ólafs Þórs Haukssonar héraðssaksóknara við fyrirspurn mbl.is.mbl.is / Árni Sæberg Mál tengt fjárreiðum trúfélagsins Zuism er til rannsóknar hjá embætti héraðssaksóknara og hefur rannsóknin „ staðið um nokkurt skeið “ samkvæmt svari Ólafs Þórs Haukssonar héraðssaksóknara við fyrirspurn mbl.is . Héraðssaksóknari segir í svari sínu við fyrirspurn mbl.is að ekki verði upplýst hverjir séu með stöðu sakbornings í málinu eins og staða þess sé nú . Lögmaður ríkisins minntist á þessa rannsókn héraðssaksóknara við aðalmeðferð í máli trúfélagsins á fimmtudag . Zuism rekur málið á hendur ríkinu vegna sóknargjalda , sem ríkið hefur ekki greitt til Zuism út á þessu ári , þar sem ríkið telur vafa leika á því hvort trúfélagið stundi raunverulega starfsemi . Vísir og RÚV fjölluðu um aðalmeðferðina á fimmtudag og greindu frá því að lögmaður ríkisins hefði sagt að Zuism væri „ málamyndafélagsskapur “ til að komast yfir fé skattgreiðenda .